2021. gada 17. janvārī

**Eberspacher Pasaules kausa septītajā posmā labākā no latvietēm Ulla Zirne**

Svētdien, 17. janvārī Eberspacher Pasaules kausa septītais posms noslēdzās ar dāmu sacensībām, kurās par godalgām cīnījās arī trīs latvietes – Elīza Tīruma, Kendija Aparjode un Ulla Zirne. Juniore Elīna Ieva Vītola diemžēl pamatsacensībās nepiedalījās, jo Nāciju kausā piedzīvoja kritienu.

Pirmajā braucienā labākā no latvietēm Kendija Aparjode, kura ar finiša laiku 41.278 sekundes ierindojās sestajā pozīcijā. 12. vietā – Ulla Zirne, sasniedzot ātrumu 115 km/h un finišējot 41.384 sekundēs, bet pieredzējuši Elīza Tīruma, finišējot 41.440 sekundēs – 14. vietā.

Pirmā brauciena līdere un jaunā trases rekorda īpašniece – jaunā māmiņa Natālija Gaizenbergere *(Natalie Geisenberger)* [41.112]. Otrajā pozīcijā, līderei piekāpjoties par 0.035 sekundēm – austriete Madelaine Egle *(Madeleine Egle)*, bet trešā – Krievijas valstsvienības sportiste Tatjana Ivanova *(Tatjana Ivanov)* [+0.089].

Otrajā braucienā Ullai Zirnei desmitais labākais laiks un divu braucienu summā izcīnīta devītā vieta. [+0.672]. Elīza Tīruma otrajā braucienā uzlabo savu finiša laiku un divu braucienu summā pakāpjas par divām pozīcijām, ierindojoties 12. vietā [+0.729]. Savukārt Kendijai Aparjodei ne tik labs otrais brauciens, kas divu braucienu summā ļāva ierindoties 14. vietā [+0.772].

Nātālija Gaizenbergere *(Natalie Geisenberger)* atkal uzstāda jaunu trases rekordu – 41.009 sekundes un beidzot izcīnīja savu pirmo uzvaru šajā sezonā, kas ir viņas karjeras 50. uzvara Pasaule kausos. [1:22.121]. Otrā – starta rekorda (6.795 sekundes) īpašniece Madelaine Egle *(Madeleine Egle)* [+0.228], bet trešā – vāciete Anna Berraitere *(Anna Berreiter)* [+0.236].

Nākamajā nedēļas nogalē, 23. un 24. janvārī Eberspacher Pasaules kauss ar astoto posmu turpināsies Insbrukā, Austrijā.

Latvijas Nacionālās kamaniņu sporta izlases startiem seko līdzi tiešraidē Helio un Shortcut kanālā Best4Sport TV.

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456